《陇西太夫人八十寿》
宋代·陈深

恒山镇朔野，积翠凌太虚。
中有仙子宅，霞光抱云居。
怡怡伯阳姥，八十颜独朱。
神交亿玉女，秘字傅金书。
逍遥人间世，静寿仙者从。
令子返鸟哺，专城绾菟符。
金章映彩服，锦障承雕与。
前有命妇掖，后有玄孙扶。
春风溢慈幄，晓日晖庆图。
海桃摘霞实，灵芝掇云腴。
南山为尔寿，北斗为尔{奭斗}。
人生天壤内，菽水欢有馀。
矧兹寿且贵，身与五福俱。
厚德狼隆报，彼苍默相孚。
诗人颂燕喜，此乐不可渝。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。